Robert Heinrich von Holst

Robert Heinrich von Holst (10. veebruar 1858 Kanepi – 23. august 1901 Audru) oli Eesti vaimulik.

Robert Holst sündis 1858. aastal Võrumaal Kanepis, Kanepi koguduse pastori Georg von Holsti (1824–1900) peres. 

Algõpetuse sai koduõpetaja käe all. Õppis aastatel 1872–1876 Tartus gümnaasiumis. Oli aastatel 1876–1877 praktikandiks Gütersloh kristlikus gümnaasiumis. Õppis usuteadust aastatel 1877–1879 Leipzigi ülikoolis, aastatel 1879–1881 Tartu Ülikoolis ja aastatel 1882–1883 Erlangeni ülikoolis. Oli prooviaastal Kanepi Jaani koguduses (oma isa käe all). Ordineeriti 7. augustil 1883 Pärnus õpetajaks.

Oli aastal 1883 (introdutseeriti 14. augustil 1883) Audru Püha Risti koguduse adjunktõpetaja, aastatel 1883–1901 (introdutseeriti 11. detsembril 1883) sama koguduse õpetaja. Oli aastal 1889 pooleks aastaks pastoriametist kõrvaldatud (suspendeeritud), kuna viis läbi kiriklikke talitusi rekonvertiitidele(õigeusus pettunutele). Oli aastatel 1892–1893 praosti (Julius Leo Immanuel Girgensohni) asetäitja. Oli Liivimaa Sinodi misjonireferent. Oli eestikeelse Uue lauluraamatu kaastöölineDie evangelischen Prediger Livlands bis 1918. Böhlau Verlag Köln, Wien 1977.

1895. aastal avaldas Robert Holst lehtedes aruanded ning 1895/1896 esimese väljarännanud eestlaste eesti asunduste ülevaate "Eestlaste asutused Wenemaal"Ajalehtedes Ristirahva Pühapäevaleht ja Olevik avaldati pastor Robert Heinrich von Holsti ülevaade eesti asunduste olukorrast Venemaal, mainitud on ligi 100 eri asundust.  Tegu on ühe varaseima katsega koostada ülevaadet asunduste kohta. Holsti antud teave põhines peamiselt asundustest saadud kirjadelRobert Heinrich von Holst) (1858–1901), ida.aule.ee (vaadatud 28.12.2025). 

 Isiklikku 
Tema isa Georg von Holst oli Kanepi- ja Käina koguduse õpetaja.

 Viited 

 Välislingid 



Kategooria:Audru Püha Risti koguduse vaimulikud
Kategooria:Eesti represseeritud isikud
Kategooria:Tartu Ülikooli usuteaduskonna vilistlased
Kategooria:Baltisaksa vaimulikud
Kategooria:Sündinud 1858
Kategooria:Surnud 1901